หนูเป็นซิฟิลิสค่ะ กำลังรักษาฉีดยาได้2 ครั้ง เเล้วค่ะเเต่ระหว่างฉีดยาครั้งที่2 มีเพศสัมพันธ์กันตลอด ปล.เเฟนก็กำลังรักษาเหมือนกันค่ะ เเต่รักษาทีหลังหนูฉีดยาได้2เข็มเเฟนพึ่งจะได้ฉีดยา คุณบอกว่างดมีเพศสัมพันธ์ เเต่ตอนหนูรักษาทาง รพบ. หนูไม่ได้บอกว่าห้ามมีเพสสัมพันธ์ เลยสงสัยว่า จะเป็นอะไรมั้ยค่ะ
สวัสดีค่ะ โรคซิฟิลิสคือโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว อาการของโรคซิฟิลิซเช่นแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ การรักษาคือการใช้ยาฆ่าเชื้อแบบฉีด 1-3 เข็มขึ้นกับระยะของโรคโดยถ้ายังมีเพศสัมพันธ์ขณะที่ฉีดยารักษาอยู่มีโอกาสรับเชื้อมาเพิ่มได้ ดังนั้นในช่วงที่ฉีดยารักษา ควรจะปฏิบัติไม่ให้ไปรับเชื้อเพิ่มด้วย เช่นมีเพศสัมพันธ์แบบป้องกันด้วยถุงยางอนามัย ไม่ใช้ของมีคมร่วมกับผู้อื่น เป็นต้นควรกลับไปฉีดยาให้ครบ 3 ครั้ง และในระหว่างนี้ต่อไปให้มีเพศสัมพันธ์แบบใส่ถุงยางอนามัยทุกครั้งค่ะ หลังรักษาเสร็จแพทย์จะเจาะเลือดซ้ำอีกครั้ง ว่าหายจากโรคแล้วหรือไม่